cyanic-selkie/wikianc huggingface dataset:
Tsarskoje Selon lyseo
Lyseo oli aatelisten poikien arvovaltainen uudentyyppinen sisäoppilaitos, joka perustettiin vuonna 1811 Mihail Speranskin aloitteesta Tsarskoje Selon kylään. Opinahjon tehtävänä oli valmistaa valtion palvelukseen virkamiehiä, joilla olisi eurooppalainen sivistys ja monipuolinen kielitaito. Tietoaineiden ohella koulun opetuksessa kiinnitettiin huomiota taide- ja kirjallisuusaineisiin. Oppilaat perehtyivät antiikin kulttuuriin ja maailmankirjallisuuteen etevien opettajien johdolla. Lyseossa harjoiteltiin innostuneesti kirjoittamista ja riimittelyä.
Lyseorakennus sijaitsee Katariinan palatsin siivessä. Lyseon tunnetuimpia oppilaita ovat olleet Aleksandr Puškin ja Aleksandr Gortšakov. Muita tunnettuja oppilaita ovat olleet muun muassa Anton Delvig, Wilhelm Küchelbecker, Nikolai Giers, Dmitri Tolstoi, Jakov Grot, Aleksei Lobanov-Rostovski, Mihail Saltykov-Štšedrin ja Nikolai Gumiljov.
Valentine Bialas
Valentine Bialas (10. tammikuuta 1903, Boston, Massachusetts – 9. maaliskuuta 1965, Utica, New York) oli amerikkalainen pikaluistelija, joka osallistui kolmiin olympialaisiin eli 1924-1932.
Tunnustuksena pikaluistelu-urastaan Bialas valittiin Yhdysvaltain pikaluistelun Hall of Fameiin toukokuussa 1963. Uransa jälkeisellä asuinseudullaan nimettiin paikallinen Utican hiihtokeskus hänen mukaansa the Val Bialas Ski Center:ksi.
Sokrateen daimonionista
Sisältö
Dialogissa keskustelevat ateenalainen Arkhedamos sekä thebalainen Kafisias, Epameinondaksen veli. He ovat kummatkin todennäköisesti historiallisia henkilöitä; heidät tunnetaan myös muista antiikin ajan lähteistä. Kafisias selostaa viimeaikaisia keskusteluja Thebassa kaupungin Spartan vallasta vapauttaneen salaliiton (379 eaa.) osallistujien parissa. Keskustelu oli koskenut mm. erästä muinaista piirtokirjoitusta, sekä ennen kaikkea Sokrateen daimonionin tulkitsemista.
Dialogi alkaa Arkhedamoksen puheella, joka kertoo maanpakolaisten paluusta ja tyrannien syrjäyttämisestä. Loppuosa koostuu Kafisiaan kertomuksesta salaliittolaisten kokoontumisesta, jossa läsnä olivat hänen lisäkseen olleet mm. Kharon, ennustaja Theokritos, Arkhias, Lysanoridas, Fyllidas, Simmias ja Feidolaos.
Feidolaos kertoo spartalaisten Alkmenan haudasta löytämästä piirtokirjoituksesta, jonka kopio lähetettiin Egyptiin pappien tulkittavaksi. Simmiaan mukaan sen tulkitsi pappi, jonka opissa hän ja Platon olivat olleet. Kirjoituksen mukaan kreikkalaisten tulisi ratkoa keskinäiset riitansa muusien ja keskustelun avulla aseiden sijasta.
Ensimmäinen keskustelu päättyy. Paikalle tulee Kafisiaksen ja Epameinondaksen isä Polymnis. Hän kertoo, että Epameinondas on tuomassa paikalle pythagoralaista vierasta, joka oli viettänyt yön hänen poikiaan opettaneen pythagoralaisen Lysiksen haudassa. Hän aikoisi viedä Lysiksen ruumiin Italiaan, jos ei saisi jumalilta sitä estävää merkkiä.
Theanor yhdistää osia Simmiaan ja Galaksidoroksen selityksistä omaansa. Hänen mukaansa jumalat suosivat joitakin tiettyjä ihmisiä ja viestivät heille suoraan erilaisilla merkeillä. Toisia he auttavat epäsuorasti. Hyvistä miehistä tulee kuoltuaan daimonioneja, ja he voivat auttaa toisia, jotka lähestyvät omaa kuolemaansa.
Keskustelun lopussa keskustellaan oligarkkien surmaamisesta.
Emma Kari
Emma Karoliina Kari (s. 15. toukokuuta 1983 Espoo) on suomalainen vihreiden poliitikko, entinen kansanedustaja ja ympäristö- ja ilmastoministeri. Kari on ollut Helsingin kaupunginvaltuuston jäsen vuodesta 2009. Hän toimi vuosina 2013–2015 Helsingin vihreän valtuustoryhmän puheenjohtajana ja kaupunginhallituksen varapuheenjohtajana. Hän työskenteli vuonna 2014 ympäristöministeri Ville Niinistön erityisavustajana. Kari valittiin kansanedustajaksi Helsingin vaalipiiristä vuoden 2015 eduskuntavaaleissa ja uudelleen vuoden 2019 eduskuntavaaleissa. Kari valittiin lokakuussa 2021 ympäristö- ja ilmastoministeriksi Krista Mikkosen siirtyessä sisäministeriksi. Kari nimitettiin ympäristö- ja ilmastoministeriksi 19. marraskuuta 2021 ja toimi tehtävässä kesäkuuhun 2022 asti.
Nuoruus ja perhe
Kari asui lapsuutensa Espoossa. Hän kävi Viherlaakson lukion.
Karin puoliso on Tapio Laakso. Heillä on kolme lasta. Karin isä on entinen kokoomuspoliitikko Ilkka J. Kari.
Opinnot
Kari on opiskellut ympäristönsuojelutiedettä ja sosiaalipolitiikkaa Helsingin yliopistossa ja on oppiarvoltaan filosofian maisteri (2018).
Opiskelijapolitiikka
Kari on ollut Helsingin yliopiston ylioppilaskunnan (HYY) edustajiston jäsen vuodesta 2005. Hän toimi HYY:n ympäristövaliokunnan puheenjohtajana vuonna 2005. Vuonna 2008 Kari oli HYY:n hallituksen jäsen vastuualueenaan sosiaalipolitiikka. Hän toimi samana vuonna myös Helsingin yliopiston opintotukilautakunnan varapuheenjohtajana.
Kari on ollut Vihreiden nuorten ja opiskelijoiden liiton (ViNO) hallituksen jäsen vuonna 2007. Samana vuonna hän toimi ViNOn tasa-arvotyöryhmän puheenjohtajana sekä Euroopan vihreiden nuorten hallituksen jäsenenä vastuualueenaan tiedotus ja tasa-arvo. Helsingin vihreiden nuorten puheenjohtajana Kari toimi vuonna 2008.
Kunnallispolitiikka
Emma Kari oli ensimmäistä kertaa ehdolla kunnallisvaaleissa 2008, ja hänet valittiin Helsingin kaupunginvaltuuston 1 031 äänellä. Hän oli tuolloin valtuuston nuorin jäsen. Kaudella 2009–2012 Kari toimi nuorisolautakunnan puheenjohtajana. Hän teki aloitteen muun muassa kasvisruokapäivästä ja puolusti romaneja. Hän toimi kaupunginhallituksen varajäsenenä 2009–2010 ja vihreän valtuustoryhmän varapuheenjohtajana 2010–2012.
Kari uusi valtuustopaikkansa 1 666 äänellä kunnallisvaaleissa 2012. Hänet valittiin kaudeksi 2013–2016 vihreän valtuustoryhmän puheenjohtajaksi ja kaupunginhallituksen varapuheenjohtajaksi. Kari jätti molemmat tehtävät tultuaan valituksi eduskuntaan keväällä 2015. Hän on tehnyt valtuustossa aloitteet muun muassa Vaasankadun kävelykadusta ja Reilun kaupan kaupungista sekä vaatinut paperittomille siirtolaisille oikeutta terveydenhuoltoon. Syyskuussa 2015 Kari valittiin varhaiskasvatuslautakunnan puheenjohtajaksi.
Kevään 2017 kuntavaaleissa Kari valittiin valtuustoon Helsingin kaikkien ehdokkaiden joukossa kuudenneksi suurimmalla ja vihreiden toiseksi suurimmalla äänimäärällä. Kuntavaaleissa 2021 Kari tuli valituksi vihreiden viidenneksi suurimmalla äänimäärällä.
Europarlamenttivaalit
Kari oli ehdolla eurovaaleissa 2009 ja sai 2 915 ääntä.
Vihreät
pienoiskuva|Hallituspuolueiden yhteinen ilmastokokous 3. helmikuuta 2020. Kuvassa Emma Kari (vas.) ja [[Jenni Pitko.]] Kari on ollut vihreiden puoluevaltuuskunnan jäsen 2009–2011 ja varajäsen 2011–2013. Hän työskenteli Anni Sinnemäen eduskunta-avustajana vuosina 2011–2013. Vuonna 2014 hän oli ympäristöministeri Ville Niinistön erityisavustaja.
Tietokirjat
Kari on kirjoittanut teollistuneen kalastuksen vaikutuksista tietokirjan Kalavale – Tyhjenevä meri ja ihmiset sen rannalla (Into Kustannus, 2012) yhdessä Kukka Rannan kanssa. He saivat siitä Kehys ry:n Kelpoa kehitystä -palkinnon, ja teos oli WWF:n Vuoden luontokirja -finalisti.
Kari on kirjoittanut myös artikkelit teoksiin Onnellisuustalous (Vihreä Sivistysliitto, 2011) ja Miksi äänestää? (Teos, 2011).
Natalia Sedova
thumb|200px|Natalia Sedova 1910-luvun alussa. Natalja (Natalia) Ivanovna Sedova (5. huhtikuuta 1882 Romny, Pultavan kuvernementti, Venäjän keisarikunta – 23. tammikuuta 1962 Corbeil-Essonnes, Pariisi, Ranska) oli venäläisen vallankumouksellisen Lev Trotskin toinen puoliso. Sedova joutui puolisonsa kanssa maanpakoon. Hän oli myös itse vallankumouksellinen ja kirjoitti marxilaisuuteen liittyvistä kulttuurillisista aiheista.
Elämä
Natalia Sedovan isä Ivan Sedov oli varakas kauppias. Hänen äitinsä oli köyhtyneestä puolalaisesta aatelissuvusta. Natalia opiskeli Moskovan yliopistossa ja myöhemmin Sveitsissä Geneven yliopistossa kasvitiedettä. Hän liittyi Genevessä Georgi Plehanovin johtamaan opintopiiriin ja ryhtyi tukemaan sosialistien maanpaosta käsin toimittamaa Iskra-lehteä. Sedova siirtyi Pariisin Sorbonnen yliopistoon opiskelemaan taidehistoriaa, mutta ei ilmeisesti koskaan suorittanut tutkintoa. Vuonna 1902 Siperiasta paennut Lev Trotski asettui myös asumaan Pariisiin, jossa hän tapasi Sedovan. He elivät sen jälkeen koko ikänsä avoparina, mutta eivät koskaan menneet virallisesti naimisiin. Ei tiedetä varmuudella, mitätöitiinkö Trotskin ensimmäistä avioliittoa Aleksandra Sokolovskajan kanssa virallisesti koskaan.
Vallankumousta edeltäneen ajan Trotski ja Sedova asuivat pääasiassa maanpaossa, välillä yhdessä ja välillä erossa toisistaan, tehden maanalaista vallankumoustyötä. Sedova oli Venäjällä vangittuna muutaman kuukauden vuonna 1905. Vuonna 1907 Sedova asui Trotskin toisen Siperian-karkotuksen aikana Suomessa Terijoella ja Trotskin paettua he asuivat hetken aikaa Oulunkylän Villa Havulinnassa lähellä Helsinkiä. Pariskunta asui vuosina 1907–1914 Wienissä, sen jälkeen jälleen Pariisissa ja Sveitsissä sekä vuoden 1917 alussa lyhyen aikaa New Yorkissa Yhdysvalloissa. He palasivat takaisin Venäjälle helmikuun vallankumouksen jälkeen toukokuussa 1917. Lokakuun vallankumouksen jälkeen Trotski kohosi Neuvosto-Venäjän ulkoministeriksi ja myöhemmin sotaministeriksi. Sedovasta tuli heinäkuussa 1918 Neuvosto-Venäjän museoviraston pääjohtaja, missä tehtävässä hän toimi 1920-luvun lopulle saakka.
Meksikossa Stalinin agentit tekivät Trotskia vastaan useita salamurhayrityksiä. Sekä Trotski että Sedova selvisivät vahingoittumattomina heidän kotiinsa 24. toukokuuta 1940 tehdystä aseellisesta hyökkäyksestä, mutta 20. elokuuta 1940 heidän lähipiiriinsä soluttautunut agentti Ramón Mercader onnistui murhaamaan Trotskin lyömällä tätä jäähakulla päähän.
Trotskin salamurhan jälkeen Sedova jäi asumaan Coyoacánin kotiinsa. Toisen maailmansodan jälkeen hän muutti Pariisiin, jossa hän kirjoitti miehensä elämäkerran loppuun yhdessä Victor Sergen kanssa. Sedova jatkoi esiintymistä Stalinin kriitikkona. Hän toimi trotskilaisten perustamassa neljännessä internationaalissa, mutta erosi siitä sen annettua Neuvostoliiton ja Jugoslavian välirikon aikana tukensa Titon Jugoslavialle. Sedova kuoli Pariisissa 23. tammikuuta 1962. Hänet haudattiin miehensä viereen heidän kotitalonsa pihalle Meksikon Coyoacániin.
Naisten Liiga -kausi 2011
Naisten Liiga on korkein naisten jalkapallon sarjataso Suomessa. Kaudella 2011 sarja pelattiin 10 joukkueen kolminkertaisena sarjana. PK-35 Vantaa voitti seuran historian toisen mestaruutensa. Viimeiseksi sijoittunut pietarsaarelainen FC United putosi suoraan Ykköseen.
Hallitsevana mestarina kauteen lähti PK-35 Vantaa. Edelliskautena sarjassa pelanneen Kokkolan Pallo-Veikkojen tilalla sarjassa pelasi Kokkolaan perustettu uusi naisjalkapalloilun seura Kokkola Futis 10.
Jevgeni Medvedev
Jevgeni Vladimirovitš Medvedev (, s. 27. elokuuta 1982 Tšeljabinsk, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Medvedev pelaa Philadelphia Flyersissa, johon teki ensimmäisen NHL-sopimuksensa. Aiemmin hän pelasi Ak Bars Kazanissa kahdeksan kautta, jossa hän voitti voitti Gagarin Cupin  kausina 2009 ja 2010.
Medvedev on voittanut Venäjän maajoukkueessa kaksi maailmanmestaruutta. Hän on edustanut maataan neljästi MM-kisoissa ja kerran olympialaisissa.
Rocket League
Rocket League on Psyonixin kehittämä ja julkaisema scifi-ympäristöön perustuva online-urheilupeli, jossa pelataan rakettiautoilla pallopelejä.
Peli julkaistiin Euroopassa 7. heinäkuuta 2015 Steam- (Windows/Mac/Linux) ja PlayStation 4 -alustoille. Xbox Onelle peli julkaistiin 17. helmikuuta 2016 ja Nintendo Switchille 14. marraskuuta 2017. Epic Games osti Rocket Leaguen vuoden 2019 toukokuussa.
Pelaaminen
Pelissä pelataan autoilla, joissa on rakettimoottorit. Autoilla pystyy hyppimään ja lentämään rakettimoottorien avulla sekä ajamaan seiniä pitkin.
Pelissä on kaksi joukkuetta, kaksi maalia ja yksi pallo, joka on peliareenan keskellä. Palloa on tarkoitus puskea autoilla vastustajajoukkueen maaliin, jolloin oma joukkue saa pisteen. Joukkue, joka saa eniten pisteitä tietyn aikarajan sisällä, voittaa pelin. Peliareenalla on alustoja joiden päältä ajaessa pelaaja saa rakettiinsa lisää polttoainetta. Pelissä voi myös tuhota vastustajajoukkueen pelaajien autoja ajamalla niitä päin kovassa vauhdissa. Tuhoutuneet autot palaavat peliin lyhyen ajan päästä.
Pelimuodot
Rocket Leaguen pääpelimuodossa yritetään saada palloa maaliin kuten jalkapallossa, mutta pelissä voi pelata myös koripallon tai jääkiekon kaltaisia pelimuotoja. Rocket Leaguessa on lisäksi pelimuodot Rumble ja Dropshot.
Rumble pelimuodossa pelaajat saavat erikoisvoimia jotka voivat auttaa pelaajia tekemään maalin tai puolustamaan vastustajan hyökkäystä.
Dropshotissa tavoitteena on tehdä pallolla pelikenttään vastustajan puolelle reikä, josta pallo pudotetaan läpi pisteen saamiseksi. Pelimuodossa ei ole alustoja joilta olisi mahdollista kerätä polttoainetta, tämän sijasta pelaajille kertyy polttoainetta sinä aikana kun pelaaja ei käytä rakettimoottoreitaan.
Autot
Pelin autoja on mahdollista muokata haluamansa mukaan ja eri automalleja on monia. Muun muassa autojen maalipintaa, renkaita, rakettimoottorin erikoistehosteita ja lisävarusteita voi vaihtaa.
Onni Toivonen
Onni Kustaa Toivonen (18. maaliskuuta 1894 Pori – 12. kesäkuuta 1968 Helsinki) oli suomalainen osuustoimintamies, joka vaikutti edistysmielisessä osuustoimintaliikkeessä. Vuosina 1939–1948 Toivonen työskenteli kansanhuoltoministeriön jakeluosaston päällikkönä, jonka jälkeen hän oli vielä kansanhuoltoministerinä 1948–1950. Tehtävässään Toivonen vastasi laajoin valtuuksin muun muassa poikkeusolojen aikaisesta säännöstelystä.
1920–1930-luvuilla Toivonen työskenteli Kulutusosuuskuntien Keskusliiton sihteerinä tullen tunnetuksi erityisesti osuustoiminnallisen mainonnan edistäjänä ja edelläkävijänä. Vuosina 1945–1962 hän oli myös Yleisradion apulaisjohtaja. Toivonen edusti Suomen Sosialidemokraattista Puoluetta, muttei ollut aktiivisesti mukana politiikassa nuoruusvuosiensa jälkeen.
Varhaiset vuodet
Onni Toivonen syntyi Porissa puuseppä Kustaa Toivosen (1856–1903) ja Maria Katariina Kustaantyttären perheen kuudentena lapsena. Isä kuoli Toivosen ollessa yhdeksänvuotias, minkä jälkeen perhe oli usein köyhäinhoidon varassa. Toivonen oli jo nuorena mukana Porin Työväenyhdistyksen toiminnassa ja kuului Sosialidemokraattiseen Nuorisoliittoon. Käytyään kuusi luokkaa kansakoulua hän aloitti 15-vuotiaana Porin Työväen Osuuskaupan myymäläapulaisena. Toivonen oli myös kaupungissa ilmestyneen Sosialidemokraatin konttoriharjoittelijana ja työskenteli myöhemmin lehden aluetoimittajana Raumalla. Vuonna 1915 Toivonen nimitettiin Säkylän Osuuskaupan johtajaksi ja kaksi vuotta myöhemmin hän siirtyi Rauman Osuuskaupan johtajaksi. Samalla Toivonen valittiin koko Satakunnan kattaneen Rauman osuuskauppapiirin puheenjohtajaksi.
Osuustoimintaliikkeessä
Vapautumisensa jälkeen Toivonen kutsuttiin Helsinkiin Kulutusosuuskuntien Keskusliiton sihteeriksi. Hänestä tuli KK:n johtokunnan jäsen, joka toimi puheenjohtaja Väinö Tannerin lähimpänä miehenä. Toivosen tehtäviin kuului muun muassa henkilökunnan koulutus- ja valistustehtävät sekä eri puolille maata tehdyt liikkeiden tarkistusmatkat. Lisäksi hän työskenteli KK:n julkaisemien lehtien päätoimittajana sekä laati erilaisia oppaita. Toivonen oli erityisesti kiinnostunut mainonnasta. 1920-luvulla hän kehitti elokuvaa mainonnan ja valistuksen välineenä sekä opetti Konstantin Stanislavskin kehittämää psykotekniikkaa. Vuonna 1928 Toivonen oli perustamassa Reklaamimiesten Kerhoa. Kansainvälisiä tehtäviä varten hän opiskeli kansakoulupohjalta saksaa ja ruotsia. Toivonen osallistui Kansainvälisen Osuustoimintaliiton kongresseihin ja kuului järjestön hallintoneuvostoon 1937–1944.
Toivosen luottamustehtäviin kuului muun muassa vakuutusyhtiö Kansan johtokunnan jäsenyys yhtiön perustamisesta 1922 lähtien. Lisäksi Toivonen oli Työväen Akatemian johtokunnan jäsen 1924–1962 ja puheenjohtaja 1947–1964. Vuosina 1926–1938 hän toimi Työväen Akatemian kirjanpidon ja osuustoimintaopin opettajana. Yleisradion johtokunnan jäsen Toivonen oli vuodesta 1930 lähtien.
Kansanhuoltoministeriössä ja ministerinä
Toisen maailmansodan sytyttyä syyskuussa 1939 Toivonen komennettiin valtion palvelukseen kansanhuoltoministeriön jakeluosaston päälliköksi. Vuonna 1941 presidentti Risto Ryti antoi hänelle valtuudet päättää kaikista ministeriön asioista, joita kansanhuoltoministeri ei ottanut omaan päätösvaltaansa. Toivonen koordinoi teollisuuden raaka-ainehankitaa, tuotantoa ja myyntiä, ruokahuoltoa sekä elintarvikkeiden ja kulutushyödykkeiden hintoja. Toimenkuvansa myötä Toivonen sai paljon vihamiehiä, jonka vuoksi häntä kutsuttiin ”Suomen vihatuimmaksi mieheksi”.
Vuonna 1945 Toivonen nimitettiin oman tehtävänsä ohella Yleisradion apulaisjohtajaksi. Hänen epäviralliseksi tehtäväkseen tuli kommunisteja myöstäilleen pääjohtajan Hella Wuolijoen vahtiminen. Keväällä 1949 Toivonen laati kansanedustaja Yrjö Kilpeläisen kanssa niin sanotun Lex Jahvetin, jolla Yleisradion hallintoneuvosto siirrettiin eduskunnan alaisuuteen.
Vuosina 1948–1950 Toivonen toimi K. A. Fagerholmin hallituksen kansanhuoltoministerinä, jolloin hänen tehtävänään oli ministeriön lakkauttaminen ja maan ohjaaminen normaalioloihin. Lisäksi hän oli ministerinä kauppa- ja teollisuusministeriössä 1949–1950. Vuonna 1950 Toivonen julkaisi muistelmansa, kun pääministeri Urho Kekkonen oli keskeyttänyt kansanhuoltoministeriön historiikin kirjoittamisen.
Viimeiset vuosikymmenet
Ministerinpestinsä jälkeen Toivonen jatkoi kauppa- ja teollisuusministeriön kansanhuolto-osaston neuvottelevana asiantuntijana vuoteen 1953 saakka. Päätyössään Yleisradion apulaisjohtajana Toivonen käynnisti henkilökuntaa koskeneita sosiaalisia uudistuksia ja hänen aikanaan aloitettiin Radiotalon suunnittelu. Toivosella oli merkittävä rooli myös Mainos-TV:n perustamisessa vuonna 1956. Lisäksi hän oli muun muassa Nesteen hallintoneuvoston puheenjohtajana 1949–1964.
Toivonen kuoli Helsingissä 74-vuotiaana kesäkuussa 1968. Seppo Heikki Salosen kirjoittama Toivosen elämäkerta ilmestyi vuonna 2005.
Perhe
Onni Toivosen ensimmäinen puoliso oli Emma Forstén (s. 1887), jonka kanssa hän solmi omantunnon avioliiton jo Porissa asuessaan. Pariskunta vahvisti liittonsa siviilirekisterissä vuonna 1923. Emma Forsténin veli oli porilainen kommunisti Verner Forsten, jonka puoliso oli kansanedustaja Aino Forsten. Avioeron jälkeen Toivonen seurusteli Kiteeltä kotoisin olleen kansanhuoltoministeriön osastosihteerin Hilma Elisabet (Liisa) Laineen (o.s. Toivanen, 1903–1983) kanssa. Pariskunta kuitenkin avioitui vasta vuotta ennen Toivosen kuolemaa. Onni Toivonen oli lapseton, joten hän testamenttasi omaisuutensa Työväen Akatemialle. Liisa Toivonen jätti omaisuutensa Suomen Kulttuurirahastolle, jossa toimii Liisa ja Onni Toivosen nimikkorahasto.
Kiukaisissa syntynyt Onni Toivosen veli Paavo Yrjö Toivonen (s. 1886) oli Potin Työväenyhdistyksen johtokunnan jäsen ja Porin Työväen Teatterin harrastelijanäyttelijä, joka myöhemmin työskenteli muun muassa Köyliön Osuuskaupan johtajana. Sisällissodan aikana hän oli Köyliön vallankumousoikeuden sihteeri. Paavo Toivonen teloitettiin Huittisissa huhtikuussa 1918, ja vapautumisensa jälkeen Onni piti huolta myös hänen perheestään.
Need for Speed Rivals
Need for Speed Rivals on Ghost Gamesin kehittämä ja Electronic Artsin julkaisema avoimen pelimaailman ajopeli. Se on Need for Speed -sarjan 12. osa. Peli julkaistiin PlayStation 3, PlayStation 4, Xbox One, Xbox 360 ja Microsoft Windowsille marraskuussa 2013.
Vastaanotto
GameSpotin arvostelussa peli sai arvosanaksi 8/10. Peli sai kehuja muun muassa visuaalisuudesta ja kritiikkiä tökkivästä tekoälystä.
Painonnosto
Läheinen laji on voimanosto, jossa nostomuodot ovat jalkakyykky, penkkipunnerrus ja maastaveto.
Historia
Painonnostoa on harrastettu urheilulajina 1800-luvulta lähtien. Olympiakisojen ohjelmassa painonnosto oli jo Ateenassa 1896 mutta vasta vuoden 1920 Antwerpenin olympialaisista lähtien se on ollut säännöllisesti olympialaji. Suomessa perustettiin Painonnostoliitto vuonna 1934. Naisten painonnosto oli olympialaisissa ensimmäisen kerran vuonna 2000.
Aiemmin mukana on ollut myös kolmantena muotona punnerrus. Siinä paino vedetään ensin rinnalle kuten työnnössäkin, mutta punnerretaan sitten pään yläpuolelle jalkoja suorina pitäen. Punnerrus jäi pois vuonna 1972, Münchenin olympialaisten jälkeen. 1900-luvun alussa painonnostossa kilpailtiin myös yhden käden nostoissa, ja se oli olympialaji Ateenan olympialaisissa vuonna 1896.
Menestyviä painonnostomaita ovat Bulgaria, Venäjä ja Kiina. Kaikkiaan neljä painonnostajaa on voittanut kolme olympiakultaa. He ovat Pýrros Dímas (Kreikka, syntynyt Albaniassa), Naim Süleymanoğlu (Turkki, syntynyt Bulgariassa), Kakhi Kakhiashvili (Kreikka, syntynyt Georgiassa) ja Halil Mutlu (Turkki, syntynyt Bulgariassa).
Kilpailu
Miesten levytangon pituus on 220 senttimetriä, halkaisija 28 millimetriä ja paino lukkoineen 25 kilogrammaa. Naisten levytangon pituus on 201 senttimetriä, halkaisija 25 millimetriä ja paino lukkoineen 20 kilogrammaa. Tangossa käytetään 25, 20, 15, 10, 5, 2,5, 2, 1,5, 1, ja 0,5 kilogramman painoisia levyjä.
Kilpailijat jaetaan oman kehonpainon mukaisesti painoluokkiin, joissa kilpaillaan erikseen. Näitä painoluokkia on miehillä kymmenen: alle 55, 61, 67, 73, 81, 89, 96, 102, 109 ja yli 109 kilogrammaa. Naisilla painoluokkia on myös kymmenen: alle 45, 49, 55, 59, 64, 71, 76, 81, 87 ja yli 87 kilogrammaa. Olympiakisoissa painoluokkia on kummallekin sukupuolelle vain seitsemän. Nostojärjestys määräytyy kilpailijoiden aloituspainojen mukaan. Yleensä kilpailijat käyttävät nostovöitä ja tarkoitukseen suunniteltuja tukevia nostokenkiä.
Kilpailulajeina ovat tempaus ja työntö. Näiden yhteistulos ratkaisee kilpailusijoituksen. Nostoissa painot pitää pystyä pitämään ylhäällä vähimmäisajan ja hyvässä tasapainossa, jotta suoritus on hyväksyttävissä. Arvostelutuomareita on kolme. Vähintään kahden tuomarin on oltava samaa mieltä suorituksesta, jotta se voidaan hyväksyä. Molemmissa nostolajeissa kilpailijalla on kolme suoritusta. Mikäli useampi kilpailija on saanut saman tuloksen, voittaa tuloksen ensimmäisenä tehnyt nostaja. Vuoteen 2016 saakka tasatilanteessa kevyempi nostaja voitti. Nostosuorituksen hylkäämisen aiheuttaa muun muassa polven koskettaminen nostolavaan sekä johonkin ruumiinosaan (ei polveen), koskettaminen rinnalleoton aikana.
Nostomuodot
pienoiskuva|[[Eino Mäkinen on tempaisun puolivälissä painot suorille käsille tempaistuna.]] thumb|Irakilainen painonnostaja [[Työntö|työnnön allemenovaiheessa.]] Kilpailu alkaa tempauksella, jossa tanko nostetaan yhdellä liikkeellä suorille käsille istuvalla tyylillä kyykistyen. Merkittävä osa tempauksen onnistumisessa on tasapainon ylläpitämisessä, kun painot suorilla käsillä siirrytään tasajalkaseisontaan. Tempauksessa ote tangosta on leveämpi kuin työnnössä.
Toisena suoritettava työntö on kaksivaiheinen. Aluksi painot nostetaan rinnalle vetämällä tanko ensin navan korkeudelle ja samalla kyykistyen sen alle. Navan korkeus riittää, koska nostaja kyykistyy nopeasti tangon alle ennen kuin se ehtii lähteä alaspäin suuntautuvaan liikkeeseen. Kun tasapaino on saavutettu ja noustu ylös, tanko työnnetään rinnalta suorille käsille joko saksaamalla, jossa toinen jalka siirtyy kääntöä tehdessä eteen ja toinen taakse, tai raakanostolla istuvalla tyylillä kyykistyen, hieman polvia notkistaen siten, että nopea jalkojen suoristus antaa tangolle vauhtia ylöspäin, mitä seuraa nopea tangon alle meno ja vartalon sekä käsien oikaisu. Tässä on tärkeää saada kyynärpäät lukkoon ennen kuin tangon liike ylöspäin pysähtyy.
HMS Wallflower
HMS Wallflower (viirinumero K44) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus
Alus tilattiin 31. elokuuta 1939 Smiths Dock Companyltä South Bank-on-Teesistä, missä köli laskettiin 23. heinäkuuta 1940. Alus laskettiin vesille 14. marraskuuta ja valmistui 7. maaliskuuta 1941.
Palvelus
Aluksen miehistö pelasti 19. elokuuta 1941 merestä kymmenen elonjäänyttä brittiläisestä matkustaja-aluksesta Aquilasta, joka oli joutunut Saksan laivaston sukellusveneen U-201 torpedoimaksi (49.38333°N, -17.93333°W). Aluksen miehistö pelasti 28. elokuuta 1942 merestä 28 eloonjäänyttä hollantilaiselta rahtialukselta Abbekerkiltä, jonka sukellusvene U-604 oli torpedoinut Atlantilla kolme päivää aiemmin (52.08333°N, -30.83333°W). Alus upotti 25. elokuuta 1943 Vigon länsipuolella HMS Wandererin kanssa syvyyspommein sukellusveneen U-523 (42.05°N, -18.03333°W).
Alus poistettiin heinäkuussa 1945 alusluettelosta ja myytiin 29. heinäkuuta 1946. Alus muutettiin 1949 poijualukseksi Spermacet Whalinginille, joka nimesi sen Asbjörn Larseniksi. Alus myytiin 1951 Kosmokselle, joka muutti sen Kielissä kesällä kalastusalukseksi. Se makasi ankkurissa pari seuraavaa vuotta, minkä jälkeen se palasi palvelukseen. Aluksen viimeinen kausi oli 1965–1966, minkä jälkeen se oli ankkurissa Sandefjordissa ainakin lokakuussa 1966. Alus myytiin romutettavaksi Grimstadissa.
Päälliköt
Aluksen päällikköinä olivat :
Kamala Markandaya
Kamala Purnaiya Taylor, o. s. Kamala Purnaiyas, tunnettu kirjailijanimellä Kamala Markandaya (1924 Mysore, Intia – 16. toukokuuta 2004 Lontoo) oli intialais-brittiläinen kirjailija.
Stephen Hunter
Stephen Hunter (s. 25. maaliskuuta 1946 Kansas City, Missouri) on yhdysvaltalainen kirjailija ja Pulitzer-palkittu elokuvakriitikko.
Kamala Markandaya
Kamala Markandaya syntyi yläluokkaiseen bramiiniperheen tyttärenä Etelä-Intian Mysoressa. Hän opiskeli historiaa Madrasin yliopistossa ja työskenteli toisen maailmansodan aikana Intian siirtomaa-armeijassa. Sodan jälkeen hän tuli tunnetuksi journalistina ja novellien kirjoittajana. Hän avioitui englantilaisen toimittajan Bertrand Taylorin kanssa ja muutti tämän kanssa Britanniaan vuonna 1948, juuri kun Intia oli itsenäistymässä.
Stephen Hunter
Hunter syntyi Kansas Cityssä yliopiston professori Charles Francis Hunterin ja lastenkirjailija Virginia Ricker Hunterin perheeseen, jossa oli yhteensä kymmenen lasta. Perhe kuitenkin muutti pian Evanstoniin, missä Stephen varttui aikuiseksi. Valmistuttuaan Northwestern Universitystä vuonna 1968 journalistin tutkinnon kera hän vietti kaksi vuotta Yhdysvaltain maavoimien seremoniasotilaana Washingtonissa ja kirjoitti myöhemmin sotilaslehti Pentagon Newsia.
Vuonna 1971 Hunter liittyi The Baltimore Suniin työskennellen lehden sunnuntaijulkaisun parissa vuosikymmenen ajan ja lopulta hänet valittiin lehden elokuvakriitikoksi vuonna 1982. Hän toimi tässä virassa kunnes siirtyi The Washington Postin kriitikoksi vuonna 1997. Metacriticin mukaan Hunter arvostelee elokuvia tavallisesti muita kriitikoita tiukemmin ja Baltimore Sunissa sanottiinkin, että ”mikäli Stephen Hunter ei pitänyt elokuvasta, sinä luultavasti pidät”. Hunter on myös tavallinen vieras The Tony Kornheiser Showssa arvosteluineen. Vuonna 1998 hän voitti American Society of News Editorsin arvostetun kirjoituspalkinnon kriittisten kirjoitusten kategoriassa ja vuonna 2003 hänet palkittiin Pulitzer-palkinnolla. Hunter on naimisissa Baltimore Sunin kolumnistin, Jean Marbellan, kanssa ja heillä on kaksi lasta.
Kamala Markandaya
Markandayan kolmanneksi kirjoittama mutta ensimmäinen julkaistu romaani oli vuoden 1954 Nectar in a Sieve. Siitä tuli kansainvälinen menestys, joka käännettiin 17 kielelle, suomeksi nimellä Savimaja ja temppeli (WSOY 1955). Se on säilyttänyt asemansa monien Yhdysvaltojen ja Britannian yliopistojen kirjallisuuden opetuksen lukulistoilla.
Seuraavana vuonna suomeksi julkaistiin Punaista tomua (Some Inner Fury) ja vuonna 1962 Kirjuri ja hänen vaimonsa (A Silence of Desire, 1960). Hänen myöhempiä, suomeksi julkaisemattomia romaaneja ovat Possession (1963), A Handful of Rice (1966), The Coffer Dams (1969) sekä intialaisten siirtolaisuudesta Britanniaan kertova The Nowhere Man (1972), jota monet pitävät kirjailijan parhaana. Sen jälkeen hän kirjoitti vielä romaanit Two Virgins (1973), The Golden Honeycomb (1977) ja Pleasure City (1982, Yhdysvalloissa nimellä Shalimar), joka sai huonot arvostelut. Markandaya eli sen jälkeen vielä yli 20 vuotta, muttei julkaissut enää mitään.
Panoplosaurus
Panoplosaurus (tarkoittaa ”täysin panssaroitua liskoa”) oli yksi viimeisimmistä nodosaureista ennen kuin ne kuolivat sukupuuttoon ja panssaroitujen dinosaurusten lokeron täyttivät nuijahäntäpanssariselät. Se oli yksi heimonsa parhaimmiten tunnetuista jäsenistä, siitä tunnetaan kaksi osittaista luurankoa ja kolme kalloa. Viime aikoihin asti sitä on pidetty Edmontonian lajina, mutta nykyään se luetaan omaan sukuunsa.
Panoplosaurus eli nykyisessä Pohjois-Amerikassa; sen luurankoja on löydetty Montanasta, Albertasta, Etelä-Dakotasta ja Teksasista.
Paper Trail
Paper Trail on hip hop -artisti T.I.:n kuudes studioalbumi, joka julkaistiin 26. syyskuuta 2008. Albumin piti alun perin ilmestyä syyskuussa 2008, mutta ilmestymispäivää päätettiin siirtää. Albumia myytiin ensimmäisen viikon aikana 568 000 kappaletta, joten se nousi Billboard 200 -listan ykköspaikalle. Albumi voitti Grammy-palkinnon vuoden parhaana rap-albumina. Siksi joissakin albumeissa on tarra, jossa lukee: "THE BEST ALBUM OF THE YEAR".
Kappaleet
Albumia tehdessään T.I. äänitti noin 50 kappaletta kuten muun muassa Out in the Cold -nimisen kappaleen, jossa vierailee Fall Out Boy. Kyseistä kappaletta ei kuitenkaan laitettu albumille. T.I. sanoi MTV:lle, että hän laittaa, jonkun hylätyistä kappaleista hänen seuraavalle albumilleen.
Albumin ensimmäinen single No Matter What lähetettiin StreetCred -nimiselle hip hop-sivulle 29. huhtikuuta 2008, mutta single julkaistiin virallisesti musiikkivideon kanssa 6. toukokuuta.
22. elokuuta kappaleet What I Do (feat. The-Dream, kappale ei kuitenkaan tullut albumille), Let My Beat Pound, My Life, Your Entertainment (feat. Usher) sekä Swagga Like Us loikkasivat internetiin. Single Swagga Like Us (feat. Jay-Z, Lil Wayne & Kanye West) on samplattu M.I.A.:n Paper Planes -kappaleesta. Swagga Like Usin piti tulla myös Jay-Z:n The Blueprint 3 -albumille, mutta liiallisen autotunen käytön takia Jay-Z ei halunnut sitä albumilleen. Swagga Like Us menestyi Billboard Hot 100 -listalla hyvin noustuaan viidennelle sijalle.
Albumin kolmas virallinen single Live Your Life (feat. Rihanna) rikkoi listalla nousemis -ennätyksen loikaten sijalta 80 sijalle yksi. Live Your Life on samplattu O-Zonen kappaleesta Dragostea din tei.
Albumin neljättä virallista singleä Dead and Gone'a (feat. Justin Timberlake) ei ole vielä julkaistu.
Ash (yhtye)
Ash on Pohjois-Irlannissa vuonna 1992 perustettu vaihtoehtorock-yhtye, jonka muodostavat Tim Wheeler (laulu, kitara), Mark Hamilton (basso) sekä Rick McMurray (rummut). Yhtyeen nuorin sekä ainoa naisjäsen Charlotte Hatherley (kitara, piano, taustalaulu), joka liittyi yhtyeen kokoonpanoon 1997 jätti yhtyeen vuonna 2006, jotta voisi keskittyä soolouraansa.
Butakloori
Butakloori (C17H26ClNO2) on klooriasetanilideihin kuuluva orgaaninen yhdiste. Ainetta käytetään rikkakasvien torjunta-aineena erityisesti riisipelloilla.
Valmistus
Butaklooria tuotetaan synteettisesti klooriasetyylikloridin (C2H2Cl2O), 2,6-dietyylianiliinin (C10H15N) ja formaldehydin välisellä reaktiolla. Reaktiotuote käsitellään lopuksi butanolilla, jolloin muodostuu butaklooria.
Metabolia ja myrkyllisyys nisäkkäille
Kasvit, eläimet ja maaperän mikro-organismit hajottavat butaklooria samankaltaisin mekanismein. Tyypillisimmät tavat ovat konjugaatin muodostaminen glutationin kanssa, amidoryhmän typpiatomin dealkyloiminen, klooriatomien korvaaminen jollain toisella nukleofiilillä ja aromaattisen renkaan hydroksyloiminen. Ihmiskehossa butakloorista muodostuu 2-kloori-N-(2,6-dietyylifenyyli)asetamidia ja edelleen 2,6-dietyylianiliinia ja 2,6-dietyyliaminofenolia. Butakloorin hajottamisesta ihmiskehossa vastaavat sytokromi P450 -ryhmään kuuluvat entsyymit CYP2B6 ja CYP3A4.
Maaperässä butakloorin puoliintumisaika on kolmesta viiteen viikkoa. Rottakokeissa yhdiste on hajonnut aineenvaihduntatuotteiksi suurimmaksi osaksi kahdessa vuorokaudessa. Butakloori itsessään on nisäkkäille vain hieman myrkyllistä ja sen LD50-arvo rotilla on 2 000 mg/kg. Sen on kuitenkin havaittu aiheuttavan kasvaimia ja se on mahdollisesti karsinogeeninen myös ihmiselle. Tämä johtuu sen aineenvaihduntatuotteista, jotka kykenevät muodostamaan additiotuotteita DNA-molekyylin kanssa.
Sammatin hautausmaa
Sammatin hautausmaa on Sammatin kirkon ympärillä oleva Lohjan seurakuntaan kuuluvan Sammatin alueseurakunnan hautausmaa. Hautausmaa on noin hehtaarin laajuinen. Sammatin hautausmaa on otettu käyttöön 1800-luvulla, ja sitä laajennettiin 1963, ja uudelle osalle tehtiin vuonna 2009 uurnahautaosasto ja muistolehto. Kirkon lattian alle on haudattu merkkihenkilöitä, kuten aiemmin oli tapana. thumb|200px|[[Lauri Leppänen, sankarivainajien muistomerkki vuodelta 1949.]] Hautausmaalla on kuvanveistäjä Lauri Leppäsen veistämä sankarivainajien muistomerkki, sen vieressä Karjalaan jääneiden vainajien muistomerkki ja kirkon lähellä Elias Lönnrotin hautamuistomerkki.
Lauri Leppäsen veistämä talvi- ja jatkosodan sankarivainajien muistomerkki on pystytetty paikalleen vuonna 1949. Muistomerkistä käytetään kahta nimeä: Kaatuvan sotilaan viimeinen rukous ja Usko tulevaisuuteen. Kuvanveistäjän tytär löysi pienoismallin isänsä jäämistöstä, ja se on sijoitettu seurakuntataloon.
Elias Lönnrotin ja hänen perheensä haudalla on Suomalaisen Kirjallisuuden Seuran pystyttämä muistomerkki, johon on kaiverrettu nimi ja kanteleen kuva. Muistomerkin suunnitteli arkkitehti C. G. Nyström ja se valmistettiin mustasta, helsinkiläisestä graniitista K. V. Bergman in kiviveistämössä Helsingissä. Hautapatsaan kantakiven kulmassa on signeeraus "K. V. Bergman, H.fors". Jalustan eteen on myöhemmin lisätty graniittilaatta, jossa on elinaikatiedot. Vastoin Lönnrotin toivomusta hautajaisista tuli suuri kansanjuhla. Muistomerkin vieressä on hautakivi, jossa on Lönnrotin puolison Maria Lönnrotin (s. Piponius) ja lasten Marian, Elinan ja Teklan nimet. Poika Elias kuoli perheen asuessa Kajaanissa. Tytär Ida on haudattu Italiaan, jossa hän kuoli.
Vadym Novynskyi
Novynskyin arvioidaan kuuluvan Ukrainan kymmenen varakkaimman suurliikemiehen joukkoon. Vuoden 2014 keväällä Forbes-lehti arvioi Novinskin varallisuudeksi 1,5 miljardia Yhdysvaltain dollaria. Edellisvuonna toinen julkaisu oli arvioinut omaisuudeksi 2,8 miljardia dollaria.
Miljardööri Novynskyin omaisuus on peräisin erityisesti terästeollisuudesta.
Tyler Morley
Tyler Morley (s. 19. joulukuuta 1991 Burnaby, Brittiläinen Kolumbia, Kanada) on kanadalainen jääkiekkoilija, joka pelaa Sveitsin National League-joukkue EHC Klotenissa. Hän on pelipaikaltaan keskushyökkääjä.
Ura
Morley pelasi kaudella 2007–2008 PIJHL-junioriliigan Grandview Steelersissa, jossa hän voitti kauden päätteeksi liigan mestaruuden. Neljä seuraavaa kautta Morley pelasi BCHL-junioriliigan Surrey Eaglesissa. Kaudella 2011–2012 hän voitti joukkueen sisäisen piste-, maali- ja syöttöpörssin tehoilla 28+37=65. Pudotuspeleissä Morley jakoi viidellä osumallaan Eaglesin sisäisen maalipörssin voiton Devon Toewsin kanssa. Morley valittiin kauden päätteeksi BCHL:n Coastal Divisionin toiseen tähdistökentälliseen.
Viimeisen yliopistokautensa päätteeksi, maaliskuussa 2016 Morley siirtyi amatööritry-out -sopimuksella AHL-joukkue San Diego Gullsiin. Hän pelasi siellä loppukeväänä kaksi runkosarjaottelua tehopistein 1+1=2. Syyskuussa Morley teki joukkueen kanssa vuoden mittaisen AHL-sopimuksen. NHL-varaamaton Morley osallistui samana syksynä myös Gullsin emoseuran, NHL-joukkue Anaheim Ducksin tulokasleirille. Hän teki varsinaisella AHL:n tulokaskaudellaan Gullsissa 48 runkosarjaottelussa tehot 5+12=17 ja neljässä playoff-ottelussa yhden syöttöpisteen.
Kaudeksi 2017–2018 Morley siirtyi vuoden mittaisella sopimuksella Itävallan Erste Bank Eishockey Ligan kroatialaisjoukkue Medveščak Zagrebiin. Hän oli joukkueen paras pistemies ja syöttäjä tehoilla 25+38=63, joilla Morley sijoittui liigan pistepörssissä neljänneksi. Pudotuspeleissä hän oli Medveščakin paras pistemies, maalintekijä ja syöttäjä tehoilla 6+5=11. Morley osallistui kauden aikana myös EBEL:n tähdistötapahtumaan. Kaudeksi 2018–2019 hän siirtyi vuoden mittaisella sopimuksella SM-liigajoukkue Saimaan Palloon, kun nimettömänä pysynyt NHL-organisaatio kertoi seuralle Morleyn etsineen itselleen joukkuetta. SaiPassa pelaa hänelle AK-Fairbanksin yliopistosta tuttu Cody Kunyk. Morley voitti joukkueen sisäisen piste-, maali- ja syöttöpörssin tehoilla 17+24=41.
Morley siirtyi kaudeksi 2019–2020 vuoden mittaisella sopimuksella Tapparaan. 26. lokakuuta 2019 vieraissa Kalevan Palloa vastaan hän onnistui tekemään kypärätempun. Morleyn ensimmäinen osuma syntyi ylivoimalla ja kaksi jälkimmäistä alivoimalla. Hänen kaikki maalinsa syntyivät vain 4.56 minuuttiin, mikä on SM-liigan historian nopein hyökkääjän tekemä kypärätemppu. Morleyta nopeammin koko liigahistoriassa kypärätempun on tehnyt vain puolustaja Juha Leimu vain 44 sekunnissa 15. joulukuuta 2015. Timo Järvinen valitsi hänet ottelun Alumnien tähtien kakkostähdeksi. Marraskuussa 2019 Morley joutui ylävartalovamman vuoksi yli kahdeksi kuukaudeksi sivuun, kun KooKoon Martin Berger taklasi häntä avojäällä. Bergerille ei tuomittu tilanteesta jäähyä. Morley palasi kaukaloihin tammikuun 2020 lopulla. Hän teki kauden aikana yli piste per peli -tahdilla 37 runkosarjaottelussa tehot 14+24=38. Morley jakoi myös Tapparan sisäisen tehotilaston voiton Kristian Kuuselan kanssa lukemalla +19. Mestarien liigassa hän oli kuudella syöttöpisteellään joukkueen paras syöttäjä Teemu Suhosen kanssa.
Kaudeksi 2020–2021 Morley siirtyi vuoden mittaisella sopimuksella Ruotsin SHL-liigan Skellefteå AIK:hon. Hänen alkukautensa osoittautui kuitenkin pettymykseksi, kun Morley teki 33 ottelussa vain tehot 1+5=6. Tammikuussa 2021 Morley siirtyi loppukauden kattavalla sopimuksella toiseen SHL-joukkueeseen, Linköping HC:hen.
Morley palasi kaudeksi 2021–2022 vuoden mittaisella sopimuksella Tapparaan. Hän voitti kauden päätteeksi Suomenmestaruuden. Morley voitti myös Mestarien liigan mestaruuden.
Kaudeksi 2022–2023 Morley siirtyi vuoden mittaisella sopimuksella Saksan DEL-liigan Grizzlys Wolfsburgiin.
Pelityyli
Morleyn aiemman seuran, Saimaan Pallon päävalmentaja Tero Lehterän mukaan Morley on hyvä luistelemaan ja hänen pelikäsityksensä on todella hyvä. Morley pelaa hyvin myös molempiin suuntiin. Lehterän mukaan hän menee pienehköstä koostaan huolimatta ennakkoluulottomasti tilanteisiin.
Muuta
Morleyn pikkuveli Brandon pelasi omalla urallaan hyökkääjänä mm. ECHL:ssä ja Saksan alemmissa sarjoissa. Veljekset pelasivat joukkuetovereina sekä Surrey Eaglesissa että Alaska-Fairbanksin yliopistojoukkueessa.
Kauppakeskus Merta
Kauppa- ja kulttuurikeskus Merta on Kalajoen keskustaajamassa sijaitseva Kiinteistöyhtiö Parkin tiloissa oleva kauppa- ja kulttuurikeskus. Se sijaitsee valtatien 8 ja Kalajoen keskustan pääkadun välisellä korttelialueella. Noin 11 000 neliömetrin suuruisen liikekeskuksen rakentaminen aloitettiin keväällä 2017. Liikekeskuksen puoli avattiin 3. toukokuuta 2018. Kulttuurikeskus avattiin syyskuussa 2018. Kauppakeskuksen rakentamisesta vastasi kempeleläinen Lehto Group.
Kauppakeskuksen historiaa
Alun perin kauppakeskusta suunniteltiin samalle sijainnille vuoden 2007 aikana. Uudelleen kauppakeskuksen suunnittelu alkoi vanhan Merta-Marketin tilalla vuonna 2012 samanaikaisesti, mutta se osoittautui sillä välin hankalaksi. Kauppakeskus Merran rakennustyöt aloitettiin vuoden 2017 keväällä.
Kauppakeskuksessa toimivat yritykset
Kauppakeskuksen ankkuriyrityksinä toimivat halpakauppaketjut HalpaHalli ja Tokmanni sekä urheiluvälineketju Team Sportia. Kauppakeskuksen alakerrassa toimivat myös Avain Säästöpankki ja Silmäasema. Tokmanni sekä Silmäasema ovat täysin uusia toimijoita Kalajoella.
Kulttuurikeskus
Kiinteistön toisessa kerroksessa on toiminut syyskuusta 2018 alkaen myös Kalajoen kulttuurikeskus. Kulttuurikeskuksessa toimii Merenojan koululta uusiin tiloihin siirtynyt Kalajoen pääkirjasto, kahvila sekä muunneltava kulttuurisali ja elokuvateatteri. Lisäksi toisessa kerroksessa on muun muassa Ylivieskan seudun musiikkiopiston Kalajoen toimipisteen opetustiloja.
Elokuvateatteri
Elokuvateatteritoiminnasta kulttuurikeskuksessa vastaa Alatalo Movie Company neljänä iltana viikossa. Elokuvasali on kooltaan noin 300 neliötä, ja siinä on istumapaikkoja 216 katsojalle.
Haabersti (Tallinnan asuinalue)
Haabersti on asuinalue Haaberstin kaupunginosassa Tallinnassa. Sen pinta-ala on 97 hehtaaria ja väkiluku 840 henkeä (1.1.2018). Vuoden 2014 alussa asuinalueen väestöstä 59 prosenttia oli virolaisia.
Alueella sijaitsee Rocca al Maren ostoskeskus.
Alamaailman kenraali
Vastaanotto
Cannesin elokuvajuhlilla 1998 Alamaailman kenraali toi Boormanille parhaan ohjaajan palkinnon ja oli ehdolla Kultaisen palmun saajaksi.
Elokuvaa ei tuotu Suomessa teattereihin, vaan se julkaistiin VHS- ja DVD-tallenteena vuonna 2000.
Film-O-Holic.comin Kimmo Ahosen mielestä gangsterin uho ja tuho on yksi elokuvan perustarinoista, eikä Alamaailman kenraalilla ole siihen mitään lisättävää. Hänestä elokuvassa ei näy Boormanin varhaistuotannon visuaalista loistoa eikä näkemystä, vaan se voisi olla kenen tahansa televisio-ohjaajan tekemä. Kimmo Hämäläisen mielestä taas Alamaailman kenraali on tavanomaista pirteämpää Boormania.
The New York Timesin kriitikot valitsivat Alamaailman kenraalin vuonna 2004 yhdeksi kaikkien aikojen tuhannesta parhaasta elokuvasta maailmassa.
Luettelo Kauhajoen Karhussa pelanneista koripalloilijoista
Tämä on luettelo Kauhajoen Karhun miesten edustusjoukkueessa Korisliigaa tai kansainvälisiä sarjoja vähintään yhden ottelun pelanneista koripalloilijoista. Taulukon ottelumäärät päivitetty kauden 2022–2023 jälkeen. thumb|[[Olli Ahvenniemi (2000–2002,2007–2008)]] thumb|[[John Allen (koripalloilija)|John Allen (2010)]] thumb|[[Vesa Mäkäläinen (2010–2012)]] thumb|[[Eric Washington (2008–2009)]] thumb|[[Jeremiah Wood (2009–2011)]]
Toivo Jäntti
Jäntin vanhemmat olivat rakennusmestari August Jäntti ja Anna Matilda Tuominen. Toivo Jäntti kirjoitti ylioppilaaksi Suomalaisessa normaalilyseossa 1919 ja valmistui arkkitehdiksi Teknillisen korkeakoulun arkkitehtiosastolta 1928. Lisäksi hän teki opintomatkoja Euroopan eri maihin. Vuodet 1928–1930 hän työskenteli eri arkkitehtitoimistoissa ja toimi itsenäisenä arkkitehtina 1930–1955. Oma arkkitehtitoimisto hänellä oli vuodesta 1955 alkaen.
Kuoreet
pienoiskuva|250px|[[Kynttiläkuore (Thaleichthys pacificus)]] Kuoreet (Osmeridae) on kuorekalojen lahkoon kuuluva rasvaevällisten kalojen heimo, jonka lajeja esiintyy pohjoisen pallonpuoliskon merissä ja sisävesissä. Tieteellinen nimi on johdettu kreikankielen sanasta osme, joka tarkoittaa ’pahanhajuista’.
Rapp
Rapp voi tarkoittaa seuraavia asioita:
Kuoreet
Suurin osa kuoreista on anadromisia eli ne elävät meressä mutta muuttavat rannikoille ja jokiin kutemaan. Muutama lajeista elää koko elämänsä makeassa vedessä. Useimmat kuoreet ovat alle 20 senttimetrin pituisia, mutta kookkaimmat lajit voivat kasvaa 40 senttimetrin mittaisiksi. Väritykseltään ne ovat hopeanhohtoisia.
Rapp
Sukunimenä
Kesäkeitto
thumb|Kesäkeittoa.
Kuoreet
Suvut ja lajit
Kuoreet jakautuvat kuuteen sukuun, joihin kuuluu yhteensä 13 lajia:
Rapp
Muita
Kesäkeitto
Kesäkeitto on vihanneksista tehty keitto.
Kesäkeitto tehdään yleensä tuoreista vihanneksista. Nahistuneet ja pakastetut eivät tuo keittoon tarpeeksi makua. Kesäkeitosta eivät kaikki suomalaiset pidä.
Historiaa
Kesäkeitto oli suosittu kotiruoka 1940-luvulla. Pula-aikana moni elintarvike oli vaikeasti saatavilla, mutta kesäkeiton sai valmistettua helposti oman puutarhan vihanneksista ja mahdollisesti myös oman lehmän maidosta. Ruotsinkielinen nimi kesäkeitolle onkin snålsoppa, kitsas keitto.
Kesäkeiton valmistus on yhä hyvin edullista.
Tomigun
Tomigun (aikaisemmin Pioneer) on Näätämöstä kotoisin oleva rap-artisti. Hän on osa rovaniemeläistä Roitown Ink -nimistä rap-yhtyettä, johon kuuluvat hänen lisäkseen Bala ja Ironface. Yhtye julkaisi toistaiseksi ainoan albuminsa, Vieläki UG, heinäkuussa 2007. Tomigun julkaisi 27. huhtikuuta 2011 Hannibalin kanssa Funkkia kiesiin -nimisen yhteisalbumin. Hannibal käyttää albumilla nimeä Big Baali. Albumin julkaisi Joku Roti Records. Albumi nousi parhaimmillaan Suomen virallisen listan 27. sijalle. Albumin kappaleesta "Kruisin' (niinkö Iceberg Slim)" on julkaistu musiikkivideo.
Hevosmuurahainen
Hevosmuurahainen voi tarkoittaa seuraavia:
Yläsiirtola Ramblers
Yläsiirtola Ramblers on oululainen Yläsiirtolasta lähtenyt kansanmusiikkiyhtye. Yhtyeen musiikissa on kuultavissa paikallisia ja laajoilta matkoilta saatuja vaikutteita eri maiden kansanmusiikista. Yhtyeen ohjelmisto perustuu perinteiseen musiikkiin tekemistä sovituksista ja sävellyksistä. Musiikissa on vahvasti edustettuna irlantilainen- ja pohjoisamerikkalainen kansanmusiikkiperinne.
Monninkylän koulu
Monninkylän koulu sijaitsee Monninkylässä Askolassa Uudellamaalla. Koulussa toimivat peruskoulun luokat 1–6. Se on yksi Askolan viidestä peruskoulusta. Koulussa on noin 170 oppilasta, ja sen rehtori on Anu Hovilehto.
Esa Mäki-Tulokas
Esa Mäki-Tulokas (s. 1. heinäkuuta 1982 Forssa) on suomalainen uransa lopettanut koripalloilija ja nykyinen koripallovalmentaja.
Ura
Mäki-Tulokkaan kasvattajaseura oli Forssan Koripojat, jonka edustusjoukkueeseen hän nousi kaudeksi 2001–2002. Ensimmäisenä kautena hän teki 14,2 pistettä ottelua kohden. Mäki-Tulokas edusti seuraa kaksi kautta, jonka jälkeen hän siirtyi Long Islandin yliopistoon, joka pelasi NCAA:n I-divisioonassa. Mäki-Tulokas pelasi yliopistossa neljä kautta ja siirtyi tämän jälkeen Porvoon Tarmoon kaksivuotisella sopimuksella. Hän pelasi seurassa vain puolitoista kautta ja jatkoi loppukauden 2008–2009 Forssan Koripojissa. Kauden päätyttyä hän palasi I-divisioonaan pudonneeseen Tarmoon, jonka hän nosti kaudeksi 2010–2011 takaisin pääsarjaan.
Mäki-Tulokas on edustanut Suomea maajoukkuetasolla yksitoista kertaa. Ensimmäisen maaottelunsa hän pelasi vuonna 2004 Ruotsia vastaan.
Mäki-Tulokas lopetti koripallouransa vuonna 2011 Porvoon Tarmossa. Tämän jälkeen hän siirtyi Keravan Kori-80:n naisten SM-sarjajoukkueen päävalmentajaksi.
Jallu Vuolle
Jalmari ”Jallu” Vuolle (alk. Villgrén; 19. lokakuuta 1890 Tampere – 9. marraskuuta 1956 Tampere ) oli suomalainen näyttelijä. Tampereen Työväen Teatterissa uransa tehnyt Vuolle tunnettiin lähinnä koomikkona ja salonkiosien tulkitsijana. Vuolle oli myös suosittu runonlausuja.
Elämä ja ura
Jallu Vuolteen vanhemmat olivat levyseppä Karl Villgrén ja Elina Jakobson. Kansakoulun käytyään hän työskenteli muun muassa Tampereen Pellavatehtaassa, jonka ammattiosaston iltamissa hän alkoi näytellä 17-vuotiaana. Vuolle jatkoi näyttelijänuraansa harrastuspohjalta raittiusseura Aamuruskon seuranäyttämöllä. Vuodesta 1912 alkaen hän työskenteli Tampereen Työväen Teatterin iltanäyttelijänä. Varsinaisen ammattilaisuransa hän aloitti 1921 Tampereen Työväen Teatterissa.
Vuolle näytteli muun muassa seuraavat roolit: